ਜ਼ਮੀਂਦਾਰ (ਅਖ਼ਬਾਰ)
ਜ਼ਮੀਂਦਾਰ ਉਰਦੂ ਭਾਸ਼ਾ ਵਿਚ ਇਕ ਭਾਰਤੀ ਮੁਸਲਿਮ ਅਖ਼ਬਾਰ ਸੀ। ਇਸ ਅਖ਼ਬਾਰ ਦਾ ਸੰਸਥਾਪਕ ਸੰਪਾਦਕ ਮੌਲਾਨਾ ਜ਼ਫਰ ਅਲੀ ਖ਼ਾਨ (1873 – 27 ਨਵੰਬਰ 1956) ਸੀ, ਜੋ ਇੱਕ ਕਵੀ, ਬੁੱਧੀਜੀਵੀ, ਲੇਖਕ, ਮੁਸਲਮਾਨ ਰਾਸ਼ਟਰਵਾਦੀ ਅਤੇ ਆਲ ਇੰਡੀਆ ਮੁਸਲਿਮ ਲੀਗ ਦੇ ਪਾਕਿਸਤਾਨ ਅੰਦੋਲਨ ਦਾ ਸਮਰਥਕ ਸੀ।

ਪ੍ਰਕਾਸ਼ਨ 
ਜ਼ਿਮੀਂਦਾਰ 1920, 1930 ਅਤੇ 1940 ਦੇ ਦਹਾਕਿਆਂ ਦੌਰਾਨ ਭਾਰਤੀ ਮੁਸਲਮਾਨਾਂ, ਮੁਸਲਿਮ ਰਾਸ਼ਟਰਵਾਦੀ ਅਤੇ ਪਾਕਿਸਤਾਨ ਅੰਦੋਲਨ ਦਾ ਮੁੱਖ ਪੱਤਰ ਸੀ। ਇਹ ਭਾਰਤ ਦੇ ਮੁਸਲਮਾਨਾਂ ਦਾ ਸਭ ਤੋਂ ਮਸ਼ਹੂਰ ਅਖ਼ਬਾਰ ਸੀ ਅਤੇ ਇਸਨੇ ਪਾਕਿਸਤਾਨ ਅਤੇ ਉਰਦੂ ਭਾਸ਼ਾ ਦੀ ਪੱਤਰਕਾਰੀ ਦੀਆਂ ਪਰੰਪਰਾਵਾਂ ਤਿਆਰ ਕਰਨ ਵਿਚ ਮੁੱਖ ਭੂਮਿਕਾ ਨਿਭਾਈ ਸੀ। ਪਾਕਿਸਤਾਨ ਵਿਚ ਜ਼ਫਰ ਅਲੀ ਖ਼ਾਨ ਦਾ ਨਾਮ “ਬਾਬਾ ਏ ਸਹਾਫਤ” (“ਪੱਤਰਕਾਰੀ ਦਾ ਪਿਤਾ”) ਹੈ। ਅਖ਼ਬਾਰ ਦਾ ਮੁੱਖ ਦਫ਼ਤਰ ਲਾਹੌਰ ਵਿਖੇ ਸੀ ਅਤੇ 1947 ਵਿਚ ਪਾਕਿਸਤਾਨ ਦੀ ਆਜ਼ਾਦੀ ਤੋਂ ਬਾਅਦ ਉਥੋਂ ਪ੍ਰਕਾਸ਼ਤ ਹੁੰਦਾ ਰਿਹਾ। ਇਸ ਨੂੰ ਕਈ ਵਾਰ ਪਾਬੰਦੀਆਂ ਦਾ ਸਾਹਮਣਾ ਕਰਨਾ ਪਿਆ ਪਰ ਇਹ ਛਪਣਾ ਜਾਰੀ ਰਿਹਾ ਅਤੇ ਲੋਕਾਂ ਵਿੱਚ ਬਹੁਤ ਪ੍ਰਸਿੱਧੀ ਪ੍ਰਾਪਤ ਕੀਤੀ।

ਇਹ ਵੀ ਵੇਖੋ 

 ਰੋਜ਼ਾਨਾ ਇਨਕਲਾਬ (ਲਾਹੌਰ)

ਹਵਾਲੇ 
 
ਪਾਕਿਸਤਾਨ ਲਹਿਰ
ਉਰਦੂ ਅਖ਼ਬਾਰ
ਪਾਕਿਸਤਾਨ ਦੇ ਉਰਦੂ ਅਖ਼ਬਾਰ
ਬਰਤਾਨਵੀ ਭਾਰਤ ਦੇ ਅਖ਼ਬਾਰ